مرة لما كنت مراهق، انا وابويا كنا واقفين في طابور عشان نشتري تذاكر السيرك. وأخيراً، كان فيه عيلة واحدة بس بينا وبين شباك التذاكر. العيلة دي أثرت فيا جداً. كان فيه تمن عيال، كلهم تقريباً تحت سن ١٢ سنة. كان باين عليهم إنهم مش معاهم فلوس كتير. هدومهم ماكانتش غالية، بس كانت نضيفة. كانوا بيتكلموا بحماس عن المهرجين والفيلة والعروض اللي هيشوفوها في الليلة دي.

الأب والأم كانوا في مقدمة المجموعة، واقفين بكل فخر. لما ست التذاكر سألت الأب عايز كام تذكرة، رد بفخر، "لو سمحتي عايز تمن تذاكر للعيال واتنين للكبار، عشان آخد عيلتي السيرك."

ست التذاكر قالتله السعر. مرات الراجل نزلت راسها. شفايف الأب بدأت ترتعش وقرب شوية وسأل، "كام قولتي؟" ست التذاكر كررت السعر تاني. الراجل ماكانش معاه فلوس كفاية.

هيقدر إزاي يلف ويقول لعياله التمانية إنه مش معاه فلوس كفاية ياخدهم السيرك؟ لما ابويا شاف اللي بيحصل، حط إيده في جيبه، طلع ٢٠ دولار ورماها على الأرض. ابويا انحنى، شال الفلوس، وخبط على كتف الراجل وقال، "معلش يا فندم، دي وقعت من جيبك."

الراجل فهم اللي بيحصل. هو ماكانش بيشحت، بس اكيد قدر المساعدة في موقف صعب ومحرج. بص في عين ابويا على طول، مسك إيد ابويا بإيديه الاتنين وهو ماسك ال٢٠ دولار، ودمعة نزلت على خده، وقال، "شكراً يا فندم. ده معناه كتير ليا ولعيلتي."

انا وابويا رجعنا عربيتنا وروحنا البيت._
ابو الكاتب مادش الفلوس للراجل على طول، عشان _.
ميخليش الراجل يحس بالإحراج الفلوس مكانتش بتاعته عايز يبين إنه راجل كريم ابنه كان هيمنعه